S/S Koral

S/S Koral oli alun perin Saksan keisarikunnan laivaston rakentama ja käyttämä miinanraivaaja  M59. Alus oli nimellä Prezidentas Smetona Liettuan merivoimien lippulaiva ennen Neuvostoliiton miehitystä, minkä jälkeen se liitettiin Neuvostoliiton laivastoon Primūnas.

Valmistus 
Saksan keisarikunnan laivasto tilasi miinanraivaaja M59:n Deschimag-Werk Seebeckin telakalta.  Se laskettiin vesille 31. lokakuuta 1917.

Palvelus 
Vuonna 1927 Weimarin tasavalta myi 289 000 litillä aluksen Liettualle, joka antoi sille Liettuan ensimmäisen presidentin Antanas Smetonan mukaan nimen Prezidentas Smetona. Aluksen tehtävinä olivat muun muassa rannikon suojaaminen salakuljettajilta ja toimia koulutusaluksena. Laivaan tehtiin lukuisia muutoksia ja vuonna 1935 se nimettiin Antonas Smetonaksi ja edelleen 22 kesäkuuta 1940 alus sai nimen Primūnas.

Neuvostoliiton miehitettyä Liettuan alus liitettiin elokuussa Neuvostoliiton laivastoon, joka nimesi sen aluksi Otlichnikiksi. Siitä tehtiin sisäasianministeriön vartiolaiva ja se nimettiin Koraliksi.

Koral muutettiin uudelleen miinanraivaajaksi. Se upposi 11. tammikuuta 1945 Helsingin satamasta lähdettyään Saksan laivaston sukellusveneen U-745 torpedoimana. Vuonna 2007 Viron viranomaiset paikansivat hylyn, joka lepää Suomenlahdella, 35 kilometrin päässä Tallinnasta ja 80 metrin syvyydessä.

Lähteet

Viitteet

Aiheesta muualla 
Lietuvos Rytas 
Stanišauskas, Gediminas: Suomijos įlankos dugne aptiktas „Prezidentas Smetona 

Miinanraivaajat
Liettuan merivoimat
Neuvostoliiton laivaston sotalaivat
Itämeren hylyt